钦定古今图书集成/明伦汇编/闺媛典/第003卷 > 昏前翼 > 《女子礼》
## 钦定古今图书集成/明伦汇编/闺媛典/第003卷 > 昏前翼 > 《女子礼》

世俗养女，第骄之耳。使女终于女，即骄也。无道得逞，
无长幼尊卑胥让焉，一为妇而人人下之矣。姑舅也，
夫也，娣姒也，夫之兄弟姊妹也，同室之尊，若长也，亦
让之乎？假令胥让，若母家也，妇乎？非妇乎？若积渐不
平，厉以辞色，拂其气习，非死即病，是骄之乃所以杀
之也。夫女修之家习，为妇也。妇道习，则夫家女之矣，
“所获不既多乎。”作《女子礼》。